Diari Oficial de la Generalitat Valenciana


Sumari del DOGV 3419, del 25-01-1999 (1999/546)

DECRET 1/1999, d'11 de gener, del Govern Valencià, pel qual s'acorda l'alienació directa, a favor de l'Ajuntament de Muro de Alcoy, d'un immoble de 400 m² de superfície, situat en la partida del Maxem d'aquest municipi.
---------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/01/11/1/dof/vci/html**

### Dades del document

Número de DOGV
:   3419

Data del DOGV
:   25-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/546


Data del document
:   11-01-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * Muro de Alcoy
    * cultura regional
    * propietat immobiliària

DECRET 1/1999, d'11 de gener, del Govern Valencià, pel qual s'acorda l'alienació directa, a favor de l'Ajuntament de Muro de Alcoy, d'un immoble de 400 m² de superfície, situat en la partida del Maxem d'aquest municipi. [1999/L546]
  
A instància de l'Ajuntament de Muro de Alcoy la Direcció General de Tributs i Patrimoni ha tramitat l'expedient 215/97, tendent a l'alienació directa a l'ajuntament esmentat de l'immoble de 400 m² de superfície, situat en la partida del Maxem d'aquest municipi, que confronta amb la carretera de Muro de Alcoy a Castelló de Rugat.
  
L'immoble esmentat va ser transferit per l'Estat a la Comunitat Valenciana mitjançant el Reial Decret 4.099/1982, de 29 de desembre. Consta en l'Inventari General de Béns i Drets de la Generalitat Valenciana amb el número A02/03/092/0001, com a bé patrimonial de la Generalitat Valenciana.
  
Figura inscrit a nom de la Generalitat Valenciana en el Registre de la Propietat de Cocentaina al tom 1.060, llibre 138, foli 73, finca 8.451, inscripció 3ª.
  
El Servei de Gestió Immobiliària de la Conselleria d'Economia, Hisenda i Administració Pública ha valorat l'immoble en un milió quaranta mil pessetes (1.040.000 PTA), i s'ha aprovat l'assenyalada taxació mitjançant Resolució de la Direcció General de Tributs i Patrimoni de data 1 d'abril de 1998.
  
L'Ajuntament de Muro de Alcoy, mitjançant acord plenari adoptat el dia 23 de juliol de 1998, acordà l'adquisició de l'immoble esmentat, prestant conformitat a la valoració efectuada per la Conselleria d'Economia, Hisenda i Administració Pública.
  
Segons consta en el certificat emés amb data 23 de març de 1998 pel secretari general de l'Ajuntament de Muro de Alcoy, les obres realitzades en aquest solar per a la construcció de la Casa de la Joventut, és a dir, l'estructura metàl·lica existent, foren satisfetes pel poble de Muro de Alcoy, a través de la Jefatura Local del Movimiento i de l'ajuntament d'aquesta població.
  
Segons el que disposa l'article 33.2.b) de la Llei 3/1986, de 24 d'octubre, de la Generalitat Valenciana, de Patrimoni, quan es tracte de béns, el valor dels quals no excedisca de mil milions de pessetes, mitjançant resolució motivada, el Govern Valencià podrà acordar l'alienació directa quan l'adquirent siga una altra Administració Pública.
  
De conformitat amb el que estableix la disposició addicional cinquena de la llei esmentada, l'acord d'alienació de béns immobles podrà disposar la declaració prèvia d'alienabilitat.
  
Per això, de conformitat amb el que estableix l'article 33 de la Llei 3/1986, de 24 d'octubre, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 11 de gener de 1999,
  
DECRETE
  
Article 1
  
Declarar l'alienabilitat de l'immoble de 400 m² de superfície, situat en la partida del Maxem de Muro de Alcoy, que confronta amb la carretera de Muro de Alcoy a Castelló de Rugat. Sobre l'esmentat immoble existeix una estructura metàl·lica construïda en data anterior a la transferència de l'Estat a la Comunitat Valenciana. Consta en l'Inventari General de Béns i Drets de la Generalitat Valenciana amb el número A02/03/092/0001.
  
Aquesta finca es troba inscrita en el Registre de la Propietat de Cocentaina, tom 1.060, llibre 138, foli 73, finca 8.451, inscripció 3ª.
  
Referència cadastral 2593299.JD68213.3031.XS.
  
Article 2
  
Aprovar l'alienació directa a favor de l'Ajuntament de Muro de Alcoy de l'immoble assenyalat en l'article anterior pel preu d'un milió quaranta mil pessetes (1.040.000 PTA.).
  
Article 3
  
Les despeses que ocasione la subscripció del corresponent document públic aniran a càrrec de l'Ajuntament de Muro de Alcoy.
  
Article 4
  
El dret de propietat que té la Generalitat Valenciana sobre l'esmentat immoble haurà de causar baixa en l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa aquest decret.
  
València, 11 de gener de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI